الفندق : ا ٔ سكوت صاري جدة
التقييم : " “ رحله رائعه في سكوت ” . بصراحه اعجبني قرب الفندق من مغسلة الملابس و ستارز افنيو مول و الفندق امان و بصراحه اللي يشتغلون فيه امينين و الفندق اساسا جديد و الوان الغرفه حلوه وهاديه مريحه للنفس وفيه بالطابق الاول بوفيه افطار رائع بصراحه لكن احيانا لاحظت انه فيه بعض المأكولات كأنها بايته زي البطيخ و بعض الفواكه فقط . . اعجبني انه فيه بلكونه رائعه بجلسه حلوه والمصعد وخدمة الانترنت المجانيه وبصراحه سريعه . . ايضا الله يكرمكم الحمام حلو تصميمه ونظافته ومتوفر فيه جميع الاحتياجات من شامبو وجل شاور و بلسم و ادوات خياطه وفرشه ومعجون و اعواد الاذان و المناشف والديشمبر و ايضا جزء صغير كبوفيه مطبخ انا اتعبره متكامل ورائع جدا ثلاجة و فريزر كبيره و فيه غاز كهربائي صغير و مغسله وادوات مطبخ جديده ورائعه ونظيفه وكمان حاطين فيري لغسيل المواعين . . وكانوا بصراحه الرسيبشن جدا متعاونين قدمت شكوى على عدم تبديل فرش السرير و على طول غيروه و سألوني اذا كانت الخدمه كويسه ولا لا يعني كانوا مهتمين . . مع توفير علبتين مياه كل يوم مجانا وادوات الكوفي من سكر وشاي و مبيض و اضاءة الغرفه هاديه ومريحه . . وفيه كمان تحته مطاعم لبناني بصراحه اكله لذيذ ، ، وفيه ايطالي ماجربته بس يمدحونه . . اما التركي جربته وما اعجبني صراحه اعطيه 7 / 10 وعموما كل المطاعم الي تحت غاليه . . ايضا جنب الفندق جهة ستارزافينيو فيه مطعم هندي اسمه بهارات جدا لذيذ لكن سعره غالي بس يستاهل 10 / 10 . . انا بالنسبه لي لو راح اجي جده طبعا راح اكرر التجربه وفيه كمان الاخ صادق المشرف . . بصراحه انسان راقي وذوق الى ابعد الحدود و كل مشكله يحلها الله يوفقه . . بصراحه الشي الوحيد الي ما اعجبني تلاعب رسيرفس النظافه ما ينظفوا الغرف كويس الا عند الشكوى و حتى السرير انتبهوا انهم غيروا الفرش قبل تناموا "